কে হচ্ছেন জেলা বিএনপির নতুন সভাপতি-সম্পাদক ॥ সভাকে কেন্দ্র করে হট্টগোল মারামারির আশঙ্কা | টি নিউজ বিডি
এক্সক্লুসিভ
অপরাধ পরিক্রমা
দুর্নীতি
আইন আদালত
স্বাস্থ্য
পত্রিকায় টাঙ্গাইল
নিজস্ব মন্তব্য
অর্থ ও ব্যবসা
সম্পাদকীয়
প্রথম পাতা
শীর্ষ সংবাদ
টাঙ্গাইলের খবর
সদর
কালিহাতী
গোপালপুর
ঘাটাইল
দেলদুয়ার
ধনবাড়ী
নাগরপুর
বাসাইল
ভূঞাপুর
মধুপুর
মির্জাপুর
সখীপুর
রাজনীতি
শিক্ষাঙ্গন
খেলার খবর
বিনোদন
তথ্য ও প্রযুক্তি
কৃষি ও কৃষক
সাহিত্য-সংস্কৃতি
কে হচ্ছেন জেলা বিএনপির নতুন সভাপতি-সম্পাদক ॥ সভাকে কেন্দ্র করে হট্টগোল মারামারির আশঙ্কা
0
এক্সক্লুসিভ, টাঙ্গাইল, রাজনীতি, শীর্ষ সংবাদ, সদর, সর্বশেষ ৫০
মে 5, 2017
অ+ অ-
ইমেইল প্রিন্ট
শেয়ার করুন
আব্দুল্লাহ মাসুদ ॥
টাঙ্গাইল জেলা বিএনপির দলীয় কোন্দলের কারণে একাধিকবার সম্মেলনের প্রস্ততি নিলেও সফল হয়নি। নেতাকর্মীরা নতুন কমিটিতে পদপদবী পেতে কেন্দ্রে জোড় লবিং শুরু করে দিয়েছেন। এছাড়া সখীপুর ও ভূঞাপুর উপজেলায় সম্মেলনের মাধ্যমে কমিটি করলেও দলে কোন্দলের কারণে প্রতিপক্ষ গ্রুপ পাল্টা কমিটি গঠন করেছে। এ ঝামেলা এড়াতে টাঙ্গাইল জেলা বিএনপির নতুন কমিটির সিদ্ধান্ত এখন বিএনপি চেয়ারপার্সন বেগম খালেদা জিয়া হাতে রয়েছে। কেন্দ্র থেকে খুব দ্রুতই টাঙ্গাইল জেলা বিএনপির নতুন কমিটির চূড়ান্ত ঘোষণা আসবে বলে দলীয় সূত্রে গেছে।
এদিকে কেন্দ্রীয় সিদ্ধান্ত অনুযায়ী শনিবার (৬ মে) সকালে টাঙ্গাইল প্রেসক্লাব বঙ্গবন্ধু অডিটোরিয়ামে জেলা বিএনপির সাংগঠনিক সভা অনুষ্ঠিত হবে। এ সভায় উপস্থিত থাকার কথা রয়েছে বিএনপি চেয়ারপার্সন বেগম খালেদা জিয়ার উপদেষ্টা আমান উল্লাহ আমান। এ সাংগঠনিক সভাকে কেন্দ্র করে চরম উত্তেজনা বিরাজ করছে। পূর্বের অভিজ্ঞতায় মাঠ পর্যায়ের নেতাকর্মীরা শনিবারের (৬ মে) সাংগঠনিক সভাকে খুব গুরুত্বের সাথে দেখছেন। নেতাকর্মীরা টিনিউজকে জানান, এ সভা থেকেই খালেদা জিয়ার উপদেষ্টা আমান উল্লাহ আমান জেলা কমিটির নেতৃত্বে কারা কারা আসতে পারে এমন সম্ভাবদের একটি তালিকা তৈরি করে ম্যাডাম খালেদা জিয়ার হাতে দিবেন। এরপর ম্যাডাম তার সিদ্ধান্ত জানাবেন। কে হচ্ছেন টাঙ্গাইল জেলা বিএনপির নতুন সভাপতি এবং সাধারণ সম্পাদক। এদিকে দলীয় সাধারণ নেতাকর্মীরা এই সাংগঠনিক সভাকে কেন্দ্র করে গ্রুপিংবাজ নেতাকর্মীদের মাঝে চরম উত্তেজনা বিরাজ করছে। তারা এ সভায় এবং সভার বাহিরে হট্টগোল ও মারামারি আশঙ্কা করছেন।
দলীয় একাধিক সুত্র টিনিউজকে জানায়, সর্বশেষ বিগত ২০০৯ সালের ২৯ নভেম্বর জেলা বিএনপির সম্মেলন অনুষ্ঠিত হয়। সম্মেলনে কাউন্সিলরদের ভোটে বিএনপি চেয়ারপার্সনের উপদেষ্টা আহমেদ আযম খান সভাপতি, শামসুল আলম তোফা সাধারণ সম্পাদক ও ফরহাদ ইকবাল সাংগঠনিক সম্পাদক পদে নির্বাচিত হন। শুরু থেকেই দল ২-৩ ভাগে বিভক্ত হয়ে পড়ে দলীয় কার্যক্রমে। গত বছর আহমেদ আযম খান কেন্দ্রীয় বিএনপির সহ-সভাপতি মনোনীত হওয়ায় জেলা বিএনপির সভাপতির পদ ছেড়ে দেন। পরে জেলা বিএনপির ভারপ্রাপ্ত সভাপতির দায়িত্ব দেয়া হয় সহ-সভাপতি ফকির মাহবুব আনাম স্বপনকে। নতুন জেলা কমিটির পদ-পদবী পেতে ইতোমধ্যেই নেতাকর্মীদের দৌঁড়ঝাঁপ শুরু হয়ে গেছে।
তৃণমূলের নেতাকর্মীদের দাবি, আগের কমিটির সভাপতি ও সাধারণ সম্পাদক দু’জনেই ঢাকায় অবস্থান করে জেলা বিএনপির দায়িত্ব পালন করায় জেলায় দল নেতৃত্বশুন্য হয়ে পড়ে। জেলার ৮টি সংসদীয় আসনে ব্যাপক দলীয় কোন্দল চলছে। জেলা বিএনপির কোন্দলের কারণে অংঙ্গসংগঠনেও কোন্দলের সৃষ্টি হওয়ায় আন্দোলন-সংগ্রামে বারবার ব্যর্থই হচ্ছে। দলীয় কোন্দলের জন্য জেলা বিএনপির সাধারণ সম্পাদক শামসুল আলম তোফাকে দায়ী করে জেলার ৬টি সংসদীয় আসনের সাবেক মন্ত্রী-এমপি ও কেন্দ্রীয় নেতারা একাট্টা হন। তৃণমূল থেকেও দাবি উঠে ‘তোফা মুক্ত বিএনপি’ গঠনের। ভূঞাপুর উপজেলায় পাল্টা কমিটি গঠন করার কারণে জেলা বিএনপির উপদেষ্টা ভূঞাপুর উপজেলার সাবেক চেয়ারম্যান ও পরপর তিনবার নির্বাচিত পৌরসভার মেয়র অ্যাডভোকেট খালেক মন্ডলকে বিএনপি থেকে বহিস্কার করা হয়েছে। এতে ভূঞাপুরে কোন্দল আরো মাথা চাড়া দিয়ে উঠেছে।
দলীয় অন্ত:কোন্দলের কারণেই গত বছরের ২০ নভেম্বর ও ২৯ ডিসেম্বর দুই দফা প্রতিনিধি সভার তারিখ নির্ধারণ করা হলেও কেন্দ্রীয় নেতাদের হস্তক্ষেপে তা স্থগিত হয়ে যায়। পরবর্তীতে কেন্দ্র থেকে একটি প্রতিনিধি দল জেলা বিএনপির বিভিন্ন পর্যায়ের নেতাকর্মীদের সাথে মতবিনিময় করেন। কেন্দ্র থেকে নতুন কমিটি ঘোষণা করা হবে বলে জানানো হয়। এরপর থেকেই পদ পেতে ইচ্ছুক নেতারা তৎপর হয়ে উঠেছেন। আন্দোলন-সংগ্রামে যাঁরা ছিলেন, মাঠের নেতাকর্মীদের সঙ্গে যাঁদের সংযোগ রয়েছে তাঁদের মধ্য থেকেই নেতৃত্ব নির্বাচন করা হবে। এক্ষেত্রে দলের বিভিন্ন পর্যায়ের বহু নেতা সরকার দলীয় নেতা এবং প্রশাসনের সাথে হাত মিলিয়ে চুটিয়ে ব্যবসা করে চলেছেন। গোপনে এদের তালিকা প্রস্তুত করেছে কেন্দ্রীয় বিএনপি। তাদেরকে দলের কোন পর্যায়েই রাখা হবে না বলে নির্দেশনা রয়েছে।
মূলত বিগত সরকার বিরোধী আন্দোলন কর্মসূচি চলাকালে টাঙ্গাইল জেলা বিএনপির নেতাকর্মীদের মধ্যে ব্যাপক কোন্দল দেখা দেয়। কোন কোন সভা-সমাবেশে চেয়ারে বসা নিয়েও হাতাহাতির মতো ঘটনাও ঘটে কয়েকবার। এখন নতুন কমিটি গঠনকে কেন্দ্র করে দলটির ভেতরের কোন্দল প্রকাশ্য রূপ নিয়েছে। আগের কমিটির সভাপতি ও সাধারণ সম্পাদক সরকারি দল আওয়ামী লীগ ও প্রশাসনের সঙ্গে লিয়াজোঁ করে কর্মসূচি পালন করতো। এটি দলীয় নেতাকর্মীদের মাঝে ফেসবুক ফটোসেশনে পরিণত হয়। সারাদেশের জেলা বিএনপির সভাপতি-সম্পাদকদের নামে বিগত আন্দোলনে ৪০-৫০টি করে মামলা হলেও টাঙ্গাইল জেলা বিএনপির তৎকালীন সভাপতি ও সাধারণ সম্পাদকের বিরুদ্ধে কোন মামলা হয়নি।
বিএনপির একটি বড় অংশের দাবি, বর্তমান ভারপ্রাপ্ত সভাপতি ফকির মাহবুব আনাম স্বপনকে সভাপতি ও হাসানুজ্জামিল শাহীনকে সাধারণ সম্পাদক করে নতুন কমিটি গঠন করা হোক। অপর অংশ বর্তমান সাধারণ সম্পাদক কৃষিবিদ শামসুল আলম তোফাকে সভাপতি ও সাংগঠনিক সম্পাদক ফরহাদ ইকবালকে সাধারণ সম্পাদক করতে। সম্প্রতি এই দুইটি গ্রুপই পৃথক পৃথকভাবে বিভিন্ন কর্মসূচি পালন করে আসছে।
নতুন জেলা কমিটির সভাপতি পদে বর্তমান ভারপ্রাপ্ত সভাপতি শিল্পপতি ফকির মাহবুব আনাম স্বপন, সাধারণ সম্পাদক কৃষিবিদ শামসুল আলম তোফা, সাবেক সভাপতি হামিদুল হক মোহন ও সহ-সভাপতি ছাইদুল হক ছাদু’র নাম শোনা যাচ্ছে। সাধারণ সম্পাদক পদে প্রার্থী হয়েছেন, জেলা বিএনপির যুগ্ম-সম্পাদক ও শহর বিএনপির সাবেক সভাপতি এবং জেলা ছাত্রদলের সাবেক সভাপতি হাসানুজ্জামিল শাহীন, বর্তমান সাংগঠনিক সম্পাদক ও জেলা ছাত্রদলের সাবেক সভাপতি ফরহাদ ইকবাল এবং সরকারি সা’দত বিশ্ববিদ্যালয় কলেজ ছাত্র সংসদের সাবেক সাধারণ সম্পাদক (জিএস) চিত্তরঞ্জন দাস নূপুর।
গত মাসে জেলা বিএনপির সাধারণ সম্পাদক শামছুল আলম তোফার অনুসারিদের নিয়ে এক বৈঠক হয়। এ বৈঠকে কেন্দ্রীয় বিএনপির সহ-সাংগঠনিক সম্পাদক অ্যাডভোকেট আব্দুস সালাম আজাদ ও শহিদুল ইসলাম বাবুল উপস্থিত ছিলেন। কেন্দ্রীয় দুই নেতার এই বৈঠকে যোগদানের কারণে তোফা বিরোধীরা তাদের উপর ক্ষুব্ধ হয়। ওই দুই নেতা শামছুল আলম তোফার পক্ষে কেন্দ্রে লবিং করে যাচ্ছেন বলে অভিযোগ উঠেছে।
এ ব্যাপারে বিএনপির ঢাকা বিভাগীয় সহ-সাংগঠনিক সম্পাদক শহীদুল ইসলাম বাবুল এক গ্রুপের সাথে বৈঠকের অভিযোগ অস্বীকার করে বলেন, ওই বৈঠকটি কোন গ্রুপের নয় জেলা বিএনপির সভা ছিল। সে বৈঠকে হয়তো কেউ কেউ আসেনি।
জেলা বিএনপির সাধারণ সম্পাদক শামসুল আলম সাবেক উপমন্ত্রী আবদুস সালাম পিন্টু ও যুবদলের কেন্দ্রীয় সাধারণ সম্পাদক সুলতান সালাউদ্দিন টুকুর ভাই। কেন্দ্রে তাঁর প্রভাব রয়েছে। এই প্রভাব কাজে লাগিয়ে তিনি পদ পেতে তৎপরতা চালাচ্ছেন। অপরদিকে তাঁকে ঠেকাতে কেন্দ্রীয় বিএনপির পদে থাকা টাঙ্গাইলের অধিকাংশ নেতা, সাবেক মন্ত্রী ও সাবেক এমপিরা জোটবদ্ধ হয়েছেন।
জেলা বিএনপির বর্তমান ভারপ্রাপ্ত সভাপতি ও এবার সভাপতি পদপ্রার্থী ফকির মাহবুব আনাম স্বপন টিনিউজকে বলেন, টাঙ্গাইল শহরের সাবালিয়ায়, ভূঞাপুর ও মধুপুরে আমার পৈত্রিক বাড়ি রয়েছে। বিএনপির যে কোন আন্দোলন সংগ্রামে দায়িত্ব পালন করেছি। দলীয় হাইকমান্ডের নির্দেশে যে কোন দায়িত্ব পালন করতে আমি প্রস্তুত রয়েছি।
জেলা বিএনপির বর্তমান সাধারণ সম্পাদক ও সভাপতি পদপ্রার্থী শামসুল আলম তোফা টিনিউজকে বলেন, সাধারণ সম্পাদক থাকাকালে বিগত আন্দোলন সংগ্রামে টাঙ্গাইলে অবস্থান করে জেলা বিএনপির গুরুত্বপূর্ন ভুমিকা রেখেছি। তবে জেলা বিএনপিতে নেতৃত্বের প্রতিযোগিতা রয়েছে কোন গ্রুপিং নেই। সে কারণেই তাঁকে মূল্যায়ন করা হবে বলে আশা করছেন তিনি।
জেলা বিএনপির সহ-সভাপতি এবার সভাপতি পদপ্রার্থী ছাইদুল হক ছাদু টিনিউজকে বলেন,  ঢাকা থেকে এসে জেলায় নেতৃত্ব দিলে সংগঠন চলবে না। ১/১১সহ সকল আন্দোলন-সংগ্রামে জীবন বাজী রেখে আন্দোলন করেছি। তাই দলীয় সভাপতির পদে তাকেই নির্বাচিত করা হবে বলে তিনি আশা করেন।
জেলা বিএনপির যুগ্ম-সম্পাদক, এবার সাধারণ সম্পাদক পদ প্রত্যাশী হাসানুজ্জামিল শাহীন টিনিউজকে বলেন, দলকে শক্তিশালী করতে হলে পরীক্ষিত নেতাদের দিয়ে জেলা বিএনপির কমিটি গঠন করা হলে আন্দোলন-সংগ্রাম ও নির্বাচনে টাঙ্গাইলে কাঙ্খিত ফলাফল আসবে। তৃণমূলের দাবি অনুযায়ি আন্দোলন সংগ্রামে পরীক্ষিত নেতৃত্বকেই প্রধান্য দিতে হবে।
জেলা বিএনপির সাংগঠনিক সম্পাদক ও সাধারণ সম্পাদক পদ প্রত্যাশী ফরহাদ ইকবাল টিনিউজকে বলেন, বিগত আন্দোলন সংগ্রামে মাঠে থেকে কাজ করেছি। এবং করছি। পুলিশী নির্যাতন ও সরকারের রক্তচক্ষুকে ভয় না করে আন্দোলন চালিয়ে যাচ্ছি। তাই সামনে সরকার বিরোধী আন্দোলনকে চাঙ্গা করতে হলে তৃণমূল থেকেই সাধারণ সম্পাদক পদ দিতে হবে। নিস্ক্রিয় কোন নেতা যাঁরা আন্দোলন-সংগ্রামে ছিলেন না, তাঁরা পদ পেতে মড়িয়া হয়ে পড়েছে। কেন্দ্রীয় নেতৃত্ব সেটা দেখেই নতুন কমিটি দিবেন।
জেলা বিএনপির সহ-সভাপতি আলী ইমাম তপন টিনিউজকে বলেন, শহরে যারা অবস্থান করেন না তাদের নেতৃত্ব কেউ মানে না। কাজেই দল শক্তিশালী করতে হলে বিগত কমিটির ব্যর্থ নেতৃত্বকে বাদ দিয়ে মাঠের পরীক্ষিত কর্মীদের প্রাধান্য দিয়ে নতুন কমিটি গঠন করলে আন্দোলন সংগ্রাম সফল হবে এবং আগামী জাতীয় নির্বাচনেও দল সাফল্য লাভ করবে।
টাঙ্গাইল শহর বিএনপির সভাপতি জাহাঙ্গীর হোসেন টিনিউজকে বলেন, বিএনপির দুরাবস্থার জন্য বর্তমান সাধারণ সম্পাদক শামসুল আলম তোফা দায়ী। কাজেই শহরের ৯০ভাগ নেতাকর্মী তোফাকে বয়কট করে শহর বিএনপির নেতৃত্বে আলাদা কর্মসূচি পালন করছি।
ছয়টি সংসদীয় আসনের উপজেলা ও পৌর ইউনিট কেন্দ্রীয় নেতা ও সাবেক এমপিদের সমর্থনের কারণে ফকির মাহবুব আনাম স্বপন সভাপতি ও হাসানুজ্জামিল শাহীন সাধারণ সম্পাদক নির্বাচিত হওয়ার সম্ভাবনা বেশি। অপরদিকে শামসুল আলম তোফা ও সাধারণ সম্পাদক ফরহাদ ইকবালের প্রতি একটি মাত্র সংসদীয় আসন সালাম পিন্টুর নির্বাচনী এলাকার ভুঞাপুর-গোপালপুর উপজেলার সমর্থন রয়েছে বলে দলীয় সূত্র জানিয়েছেন।
শেয়ার করুন
Comments
comments
Like to share?
Newer Postমুভি রিভিও দঙ্গল: দুহাতে কামাচ্ছে প্রথম দিন থেকেই
Older Postসাবেক এমপি আব্দুল মতিন মিয়া আর নেই
মন্তব্য করুন জবাব বাতিল
আপনার ই-মেইল এ্যাড্রেস প্রকাশিত হবে না। * চিহ্নিত বিষয়গুলো আবশ্যক।
মন্তব্য
নাম *
ইমেইল *
ওয়েবসাইট
আপডেট পেতে লাইক করুন
Friv
© সর্বস্বত্ব স্বত্বাধিকার সংরক্ষিত টি নিউজ বিডি ২০১৬
সম্পাদক ও প্রকাশকঃ সোলায়মান হাসান।
বার্তা ও বাণিজ্যিক কার্যালয়ঃ মুক্তিযোদ্ধা ফারুক আহমদ মার্কেট (২য় তলা), সিডিসি’র দক্ষিন পাশে, খালপাড় গলি, নিরালা মোড়, টাঙ্গাইল-১৯০০।
সম্পাদক-০১৯৩৮৭১১৬৪৪, বার্তা বিভাগঃ ০১৭১১০৪০৯৭৮, ০১৬৭০৫০৭৮০১, ই-মেইলঃ tnewsbd1900@gmail.com
এই ওয়েবসাইটের কোন লেখা বা ছবি অনুমতি ছাড়া নকল করা বা অন্য কোথাও প্রকাশ করা সম্পূর্ণ বেআইনি।
Designed ☼ Provided By
Scroll
Your name:
Your email address:
Send post to email address, comma separated for multiple emails.
Cancel
ব্রেকিং নিউজঃ
জেলা যুবদলের কমিটি স্থগিত ঘোষনা ॥ টাঙ্গাইল জেলা বিএনপির পাল্টা কমিটির প্রস্তুতি মধুপুরে ৮ ইউপি নির্বাচনে ভোট গ্রহণ ১৩ জুলাই অনুষ্ঠিত হবে